Dr Eve-dilemma: My vrou is bang vir seks | SARIE
Dr Eve-dilemma: My vrou is bang vir seks
Selfs al gebruik ons 'n smeermiddel, kla sy van 'n skerp of brandpyn gedurende penetrasie. Haar oom het haar gemolesteer toe sy 6 was. Ek het dit uitgevind toe ek haar vir orale seks gevra en sy 'n paniekaanval gehad het. As ek seks wil hê, rol sy om, laat ek my ding doen en dis dit. Dit al hoe moeiliker om haar 'n orgasme te gee. Wat kan ek doen?
Jou vrou is een van baie vroue wat aan genitale pynversteuring ly — en dit het 'n invloed op hul seksualiteit. Die klem is op pyn en dit moet as 'n ernstige saak gesien word wat nie vanself gaan verdwyn nie. Alles wat jy beskryf is tipies daarvan: kleintydse seksuele molestering, konserwatiewe opvoeding, min seksuele eksperimentering (en self-eksperimentering) voor die huwelik. En pyn, wat gewoonlik as "skerp" of "branderig" beskryf word.
Jy en jou vroue moet 'n huweliks- en seksterapeut besoek wat sal bepaal watter behandeling nodig is. Dit bestaan hoofsaaklik uit seksopvoeding, werk aan jul verhouding en 'n program sodat penetrasie vir jul albei gemaklik kan wees — en julle dus 'n genotvolle en bevredigende sekslewe kan hê.